บลจ.บัวหลวงคลอดกองทุน6เดือนจ่าย2.5%
บลจ.บัวหลวง ออกกองทุนตราสารหนี้ 6 เดือนลงทุนทั้งในและต่างประเทศ คาดผลตอบแทน 2.5% ต่อปี ขาย 16-22 มี.ค.นี้
16 มี.ค. 2554

บลจ.บัวหลวง ออกกองทุนตราสารหนี้ 6 เดือนลงทุนทั้งในและต่างประเทศ คาดผลตอบแทน 2.5% ต่อปี ขาย 16-22 มี.ค.นี้
รายงานข่าวจากบริษัทหลักทรัพย์จัดการกองทุนรวม (บลจ.) บัวหลวง เปิดเผยว่า บลจ.บัวหลวงจะเปิดขายกองทุนรวมบัวหลวงตราสารหนี้ 1/11 (B-Fixterm 1/11)อายุโครงการ 6 เดือน เปิดขายระหว่างวันที่ 16-22 มี.ค.2554 ลงทุนขั้นต่ำ 10,000 บาท โดยลงทุนทั้งในและต่างประเทศ ป้องกันความเสี่ยงจากอัตราแลกเปลี่ยนเต็มจำนวน คาดผลตอบแทนอยู่ที่ประมาณ 2.50% ต่อปี
กองทุนจะเข้าลงทุนในพันธบัตรธนาคารแห่งประเทศไทยสัดส่วน 51% ของมูลค่าสินทรัพย์สุทธิ ตราสารหนี้ต่างประเทศ เช่น ธนาคารอาบูดาบี คอมเมอร์เชียล สัดส่วน 34% เงินฝากธนาคารบาร์เคลย์ สาขาต่างประเทศ ได้รับเครดิตA+ จากสถาบันจัดอันดับสแตนดาร์ดแอนด์พัวร์ สัดส่วน 24%  ของมูลค่าสินทรัพย์สุทธิ